open-index/open-wikipedia-markdown huggingface dataset:
Gremlins

***Gremlins*** (títol orichinal, estrenada en Aragón con ixe mesmo títol) ye una cinta de cine de comedia de terror de cine estausunidense de l'anyo 1984 dirichida por Joe Dante seguntes un guión orichinal de Chris Columbus, con una banda sonora orichinal de Jerry Goldsmith, una dirección de fotografía de John Hora, una producción cinematografica de Michael Finnell ta las productoras *[[Warner Bros.]]* y *[[Amblin Entertainment]]* y un elenco d'actors d'o cual en fan parte (en os prencipals papels d'a cinta) Zach Galligan, Phoebe Cates, Hoyt Axton, Polly Holliday, Frances Lee McCain, Judge Reinhold, Dick Miller, Glynn Turman, Keye Luke, Scott Brady, Corey Feldman, Jonathan Banks, Edward Andrews, Jackie Joseph, Belinda Balaski, Harry Carey Jr. y Nicky Katt.

*Randall Peltzer* ye un inventor que visita por casualidat un almagacén d'antigüidaz choneguiau propiedat d'un viello chinés, en buscando un beliquet ta su fillo, que será bien luego de cabo d'anyo. En a botiga veye un extranyo ser, bien dulzo y simpatico, y consigue mercar-lo encara que lo chinés en primeras no quereba vender-lo. O viello chinés li diz que la extranya criatura ye un "mogwai" (en chinés cantonés "diaple") y que cudiar-lo ye una gran responsabilidat y li da nomás que tres instruccions fundamentals: o "mogwai" mai no ha de recibir una luz intensa y la luz d'o Sol mesmo puet matar-lo, o "mogwai" mai no ha de mullar-se ni mesmo beber augua, y encara que plore y chemeque, o "mogwai" mai no ha de minchar cosa dimpués de meyanueit. Cuan *Randall* plega en a suya casa li regala lo "mogwai" a su fillo *Billy*, a qui li explica bien clarament as tres normas que ha de seguir.

A cinta s'ambienta en una localidat de l'estau de Nueva York en el momento actual d'a cinta (1984) y las suyas escenas se filmoron en os *[[Universal Studios]]* en Univesal City y en os *[[Warner Brothers Burbank Studios]]* en Burbank (California)- Se tracta d'una cinta con bels premios cinematograficos u nonimacions, pero que garra d'éls no ye en os premios mas conoixius u destacaus.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos

*  ''Gremlins'' en Internet Movie Database.
*  ''Gremlins'' en AllMovie.
*  ''Gremlins'' en Box Office Mojo.
*  ''Gremlins'' en Rotten Tomatoes.
*  ''Gremlins'' en TCM Movie Database.
*  ''Gremlins'' en FilmAffinity.
*  ''Gremlins'' en Allociné.
*  ''Gremlins'' en Letterboxd.
*  ''Gremlins'' en Metacritic.
*  ''Gremlins'' en l**[[American Film Institute Catalog]]'' de l**American Film Institute*.
*  [https://web.archive.org/web/20220310044518/https://www.netflix.com/title/562050 *Gremlins''] en Netflix.
Ilesia de Sant Chuan d'a Cruz de Zaragoza

A **ilesia de Sant Chuan d'a Cruz de Zaragoza** ye una ilesia que se troba en Zaragoza (Comarca Central, Aragón). Ye adedicada a Sant Chuan d'a Cruz.

## Historia
A ilesia de Sant Chuan d'a Cruz fue construyida seguindo o modelo d'as basilicas romanas y bendecida en 1946. En l'anyo 1966 se creya la parroquia y se confia a la orden d'os Carmelitas Descalzos, presents en a ciudat de Zaragoza dende 1594.

## Vinclos externos
*  Parroquia de Sant Chuan d'a Cruz
*  En campaners.com
*  Ficha en gcatholic.org
Gunfight in Abilene

***Gunfight in Abilene*** (títol orichinal en anglés, en aragonés ***Tiroteyo en Abilene***, estrenada en Aragón con o títol en castellano de ***Justicia en Abilene***, en aragonés ***Chusticia en Abilene***) ye una cinta de cine de western de l'anyo 1967 de cine estausunidense dirichida por William Hale seguntes un guión adaptau por John D.F. Black y Bernie Giler (basau en una historia de Clarence Upson Young), con una banda sonora orichinal de Bobby Darin, una dirección de fotografía de Maury Gertsman y una producción cinematografica de Howard Christie ta la productora cinematografica *[[Universal Pictures]]*. Fan parte de l'elenco d'actors d'a cinta, entre d'atros, Bobby Darin, Emily Banks, Leslie Nielsen, Donnelly Rhodes, Don Galloway, Frank McGrath, Michael Sarrazin, Barbara Werle, Johnny Seven y Don Dubbins.

Mientres a Guerra Civil d'os Estaus Unius *Cal Wayne* luita en as filas d'os Estaus Confederaus d'America mata accidentalment a un atro soldau d'o suyo bando, que amás ye uno d'os suyos amigos. Bien luego lo fan preso los soldaus de l'exercito eestausunidense y mientres o suyo captiverio dica rematar a guerra en Abilene (lo suyo lugar d'orichen) toz creyen que ha muerto en a batalla chunto con o suyo amigo. En rematar a guerra y tornar en Abilene, troba que la suya antiga novia, creyendo-lo muerto, está a'l cayedero de casar-se, y la voda será con o chirmano de l'amigo que él había matau por accident. Abrumau por a sensación de que li debe bella cosa a lo chirmano d'a suya victima, *Cal* se conforma con a situación y amás cede debant de cualsiquier petición d'o suyo amigo, encara que bien luego descubre poquet a poquet que iste ye complicau en as extorsions y robos enta los habitants d'Abilene.

*Gunfight in Abilene* ye una cinta ambientada mientres os anyos 1860 en Abilene, en Kansas, y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Gunfight in Abilene'' en Internet Movie Database.
*  ''Gunfight in Abilene'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/77117/enwp *Gunfight in Abilene*] en [[TCM Movie Database]].
*  [https://letterboxd.com/film/gunfight-in-abilene/ *Gunfight in Abilene*] en [[Letterboxd]].
*  [https://www.allmovie.com/movie/v94053 *Gunfight in Abilene*] en [[AllMovie]].
*  [https://www.filmaffinity.com/en/film407303.html *Gunfight in Abilene*] en [[FilmAffinity]].
*  [https://www.allocine.fr/film/fichefilm_gen_cfilm=112069.html *Gunfight in Abilene''] en Allociné.
El crimen de la calle de Bordadores

***El crimen de la calle de Bordadores*** (títol orichinal en castellano, en aragonés ***O crimen d'a carrera de Bordadores***, estrenada en Aragón con o suyo títol orichinal) ye una cinta de cine espanyol de l'anyo 1946 de cine d'intriga policiaca dramatica musical dirichida por Edgar Neville seguntes un guión orichinal d'él mesmo, con una banda sonora orichinal de José Muñoz Molleda, una dirección de fotografía d'Henri Barreyre, una producción cinematografica de Juan Francisco Blanco Lavín ta Manuel del Castillo y un elenco d'o cual en fan parte actors como Manuel Luna, Mary Delgado, Antonia Plana, Julia Lajos, Rafael Calvo, José Prada, José Franco, Julia Pachelo y Alfonso Cuadrado.

*El crimen de la calle de Bordadores* ye una cinta que s'inspira en un feito real, o crimen d'a carrera Fuencarral, escaiciu en Madrit en 1888, en o cual se condenó a Higinia Balaguer Ostalé, naixida d'Ainzón en 1860. En a cinta no nomás se cambia o nombre d'a carrera a on s'escaició lo crimen, so que bi ha cambios tamién en a descripción d'os feitos. A cinta prencipia con o descubrimiento d'o cadavre de *Mariana* y con l'acusación que fa *Petra* a lo novio de *Mariana*, *Miguel*, d'haber-la matau; en a investigación subsiguient deciden implicar en o crimen tamién a *Lola*, una mesacha a qui heba conoixiu circumstancialment *Miguel* y que *Petra* descubre que ye su filla a qui heba perdiu de bien ninona, y a qui *Miguel*, ta reconciliar-se con *Mariana* con qui s'heba barallau, quereba ninviar secuestrada enta Buenos Aires ta que i exercise la prostitución a traviés d'una mafia de tracta de blancas.

Ye una cinta ambientada en a ciudat de Madrit en l'anyo 1888, y las suyas escenas se filmoron en ixa mesma capital. La cinta recibió bels premios en a 2<sup>nda</sup> edición d'as Medallas CEC (Millor Actriz, Millor Actriz Segundaria y un Premio Especial ta l'actor Miguel Luna por ista y atras cintas mas).

## Elenco

## Se veiga tamién
* Cine en 1946.
* Cintas de 1946.

## Referencias

## Vinclos externos
*  ''El crimen de la calle de Bordadores'' en Internet Movie Database.
*  ''El crimen de la calle de Bordadores'' en a web d'a *[[Biblioteca Nacional de España]]*.
*  ''El crimen de la calle de Bordadores'' en FilmAffinity.
*  ''El crimen de la calle de Bordadores'' en Letterboxd.
Reyal Monesterio de Santa Lucia de Zaragoza

O **Reyal Monesterio de Santa Lucia** ye un monesterio cisterciense femenino situau en Zaragoza y que tien os suyos oríchens en l'anyo 1588.

## Historia
Ferrando d'Aragón (1498–1575), arcebispe de Zaragoza (1539–1575) y ex abad d'o monasterio cisterciense de Veruela (1534–1539), promovió o traslau d'o convento cisterciense de Cambrón ta la ciudat de Zaragoza, d'alcuerdo con as recomendacions d'o Concilio de Trento. Manimenos, isto no ocurrió dica 13 anyos dimpués d'a suya muerte en 1588. O monesterio prenió o nombre de *Santa Lucia la Reyal* por una ermita situada d'antis mas en o nuevo emplazamiento.

Con esclatiu d'a guerra d'o Francés en 1808, prencipió un periodo de sofrimiento pa o convento en o que as monchas habioron d'albandonar o suyo convento cuantas vegadas. En 1808 s'habioron de tresladar enta o monesterio de Trasobars, en 1837-1840 estioron en o convento de Santa Catalina en Zaragoza, en 1840-1850 en o convento de Santa María de Cherusalem en Zaragoza y mientres a Guerra Civil espanyola (1936-1940) en o Carmelo Santa Tresa en Zaragoza, pero siempre pudioron tornar. En 1967 se tresladoron ta un nuevo monesterio en el distrito de Casablanca en Zaragoza.

## Bibliografía
* Ángel Canellas López: “El monasterio cisterciense zaragozano de Santa Lucía la Real. “En: *El Císter. Órdenes religiosas zaragozanas* . Institución Fernando el Católico, Zaragoza 1987. 
* Bernard Peugniez : *Le Guide Routier de l'Europe Cistercienne* . Editions du Signe, Estrasburgo 2012, pp.&nbsp;774–775.

## Vinclos externos
*  Sitio web del monasterio 
*  En zaragozaarquitecturasigloxx
*  En monestirs.cat
Rüdesheim am Rhein

**Rüdesheim am Rhein**  ye un municipio de Hesse, Alemanya. Se troba en o districto de Rheingau-Taunus. Tien 10.054 habitants. Se troba a marguina d'o Rin y ye un puesto con gran afluencia de turistas.

## Puestos d'intrés
*Niederwalddenkmal.
*Drosselgasse.
*Burg Ehrenfels.

## Gastronomía
*Rüdesheimer Kaffee, una bebida local feita con café y brandy.

## Referencias
Mengzhou

**Mengzhou** (en chinés 梦舟 "nau d'ensoniación") ye una nau espacial chinesa actualment en desarrollo que servirá pa carriar astronautas chinos enta a Luna.

## Referencias
.az

**.az** ye lo dominio d'Internet (ccTLD) correspondient a Azerbaichán.

## Vinclos externos
*  IANA - .az.
Dirty Dingus Magee

***Dirty Dingus Magee*** (títol orichinal en anglés, en aragonés ***Dingus Magee o Sucio***, estrenada en Aragón con o títol en castellano de ***Duelo de pillos***, en aragonés ***Duelo de revesaires***) ye una cinta de cine estausunidense de l'anyo 1970 de cine de western comico dirichida por Burt Kennedy seguntes un guión adaptau por Tom Waldman, Frank Waldman y Joseph Heller (basau en a novela *The Ballad of Dingus Magee*, publicada en  1965 por David Markson), con una dirección de fotografia de Harry Stradling Jr., una banda sonora orichinal de Jeff Alexander y una producción cinematografica de Burt Kennedy ta la productora cinematografica *[[Metro-Goldwyn-Mayer]]*. Os actors que fan parte de l'elenco d'a cinta en os suyos papels destacaus son Frank Sinatra, George Kennedy, Anne Jackson, Lois Nettleton, Jack Elam, Michele Carey, John Dehner, Henry Jones, Harry Carey Jr., Paul Fix y Terry Wilson.

*Hoke Birdsill* plega en o lugar de Yerkey's Hole desichindo que enarcholen a *Dingus Magee* porque l'ha robau, pero en o pueblo no bi ha garra lei. *Belle*, qui amás d'estar l'alcaldesa d'o lugar ye la propietaria d'o bordel local, converte a *Hoke* en "sheriff" y s'adedica a perseguir a *Dingus*, que s'ha casau con *Anna Hot Water*, una choven india a qui ha mercau a su pai y que agora l'aduya en os suyos delictos. Tanimientre, cuan *Dingus* preba de robar-li los diners a *Belle*, descubre que *Hoke* ya lo ha feito antis que él; en consecuencia, *Belle* nombra agora "sheriff" a *Dingus* ta que persiga a *Hoke*.

A cinta s'ambienta en bel lugar indeterminau d'o "Far West" en bel momento indeterminau d'a segunda metat d'o sieglo XIX y las suyas escenas se filmoron en Tucson y belas atras localidaz d'Arizona.

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''Dirty Dingus Magee'' en Internet Movie Database.
*  ''Dirty Dingus Magee'' en AllMovie.
*  ''Dirty Dingus Magee'' en TCM Movie Database.
*  ''Dirty Dingus Magee'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/dirty_dingus_magee *Dirty Dingus Magee*] en [[Rotten Tomatoes]].
*  [https://letterboxd.com/film/dirty-dingus-magee/ *Dirty Dingus Magee*] en [[Letterboxd]].
*  [https://www.filmaffinity.com/en/film663909.html *Dirty Dingus Magee*] en [[FilmAffinity]].
*  [https://www.allocine.fr/film/fichefilm_gen_cfilm=196221.html *Dirty Dingus Magee''] en Allociné.
No Highway in the Sky

***No Highway in the Sky*** (títol orichinal en anglés, en aragonés ***No bi ha autopista en o cielo***, estrenada en Aragón con o títol en idioma castellano de ***Momentos de peligro***, en aragonés ***Momentos de periglo***) ye una cinta de cine d'intriga dramatica de l'anyo 1951 dirichida por Henry Koster seguntes un guión adaptau por R. C. Sherriff, Oscar Millard y Alec Coppel (basau en a novela *[[No Highway]]*, publicada por Nevil Shute en 1948), con una banda sonora orichinal de Malcolm Arnold, una dirección de fotografía de Georges Périnal, una producción cinematografica de Louis D. Lighton ta la productora cinematografica *[[20th Century Fox]]* y un elenco composau por, entre d'atros actors, James Stewart, Marlene Dietrich, Glynis Johns, Jack Hawkins, Janette Scott, Elizabeth Allan, Ronald Squire y Jill Clifford.

*Theodore Honey* ye un cientifico estausunidense prou despistau que ha feito investigacions con un modelo matematico que amuestra que en plegar exactament en as 1.440 horas de vuelo en un determinau modelo d'avión a causa de bellas vibracions d'o motor a suya coda se crebará y cayera, y l'avión s'esfrenará. Como fa poquez días s'heba esfrenau un avión d'ixe modelo y casualment o suyo libro de vuelo idicaba que heba volau 1.440 horas en o momento de l'accident, deciden fer una primera investigación, ta lo cual s'amenista disposar d'a cola de l'avión, que no s'ha trobau encara. Alavez deciden ninviar a lo cientifico ta que partecipe en a busca d'a coda y en o suyo analís cuan la troben, pero lo ninvían enta lo lugar de l'accident en un atro avión d'o mesmo problematico modelo y cuan son en volando  *Theodore* descubre que l'avión ya ha volau cuasi ixas 1.440 horas. Esgarillau, comunica ixo en primeras a lo capitán de l'avión pero dimpués lo fa a l'azafata de l'avión y a una actriz que i viacha, fendo poquet a poquet una gran amistat con ellas dos.

A cinta s'ambienta en o suyo momento actual (1951) en Terranova y Labrador en Canadá y las suyas escenas se filmoron en Farnborough y Yateley (Hampshire) y en os *[[Denham Studios]]* (Buckinghamshire).

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos

*  ''No Highway in the Sky'' en Internet Movie Database.
*  ''No Highway in the Sky'' en AllMovie.
*  ''No Highway in the Sky'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/85095/enwp *No Highway in the Sky*] en [[TCM Movie Database]].
*  [https://www.allocine.fr/film/fichefilm_gen_cfilm=8782.html *No Highway in the Sky*] en [[Allociné]].
*  [https://www.filmaffinity.com/en/film367606.html *No Highway in the Sky*] en [[FilmAffinity]].
*  [https://letterboxd.com/film/no-highway/ *No Highway in the Sky*] en [[Letterboxd]].
*  [https://www.rottentomatoes.com/m/no_highway_in_the_sky *No Highway in the Sky''] en Rotten Tomatoes.
Cave of Outlaws

***Cave of Outlaws*** (títol orichinal en anglés, en aragonés ***Espelunca d'os bandolers***, estrenada en Aragón con so suyo títol traduciu enta lo castellano como ***Cueva de bandoleros***) ye una cinta de cine estausunidense de cine de western de l'anyo 1951 dirichida por William Castle seguntes un guión orichinal d'Elizabeth Wilson, con una dirección de fotografía d'Irving Glassberg, una producción cinematografica de Leonard Goldstein ta la productora cinematografica *[[Universal Pictures]]* y un elenco formau por os actors Macdonald Carey, Alexis Smith, Edgar Buchanan, Victor Jory, Hugh O'Brian, Houseley Stevenson, Hugh Sanders, Raymond Bond y Robert Osterloh, entre d'atros.

En 1880 en bel lugar d'Arizona, *Pete Carver* fa parte d'una banda que ha robau una important cantidat de diners en oro. En a suya fuyida la banda se refuchia en una espelunga pero los han perseguiu y los matan a toz menos a *Pete*, a qui ninvían en a garchola y que diz que él no sabe a on se troba ixe oro. Dimpuéz de quince anyadas engarcholau, torna en o lugar que ye a lo canto d'a espelunga seguiu por *Dobbs*, un achent d'a *[[Wells Fargo]]* que creye que va por os diners. Cuan *Pete* plega en o lugar se troba que iste ye dominau por *Ben Cross*, que persigue a *Elizabeth Trent*, a vídua d'o propietario d'o periodico local que morió adinto d'ixa espelunga cuan buscaba lo tresoro amagau. Todos li conceden credito a *Pete* en as suyas botigas asperando que bien luego recuperará l'oro, pero bien luego *Pete* descubre que ixas deudas rematan siempre en mans de *Ben*, incluyius os diners que *Pete* ha amprau ta tornar a ubrir lo peridoco local asociando-se con *Elizabeth*.

*Cave of Outlaws* s'ambienta en dos momentos diferents, en 1880 y 1895, toz dos en Arizona, y las suyas escenas se filmoron en bels lugars d'Arizona y California, incluyindo-ie en iste zaguer caso lo rancho Iverson en Los Angeles y os *[[Universal Studios]]* en Universal City.

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos
*  ''Cave of Outlaws'' en Internet Movie Database.
*  ''Cave of Outlaws'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/70531/enwp *Cave of Outlaws*] en [[TCM Movie Database]].
*  [https://letterboxd.com/film/cave-of-outlaws/ *Cave of Outlaws*] en [[Letterboxd]].
*  [https://www.filmaffinity.com/en/film290500.html *Cave of Outlaws*] en [[FilmAffinity]].
*  [https://www.allmovie.com/movie/v86871 *Cave of Outlaws''] en AllMovie.
Crocodile Dundee

***Crocodile Dundee*** (títol orichinal en anglés, en aragonés ***Crocodilo Dundee***, estrenada en Aragón con o suyo títol traduciu enta lo castellano como ***Cocodrilo Dundee***) ye una cinta de cine d'aventuras d'acción y comedia de cine australiano de l'anyo 1986 dirichida por Peter Faiman seguntes un guión adaptau por Paul Hogan, Ken Shadie y John Cornell (basau en una historia de Paul Hogan), con una banda sonora orichinal de Peter Best, una dirección de fotografía de Russell Boyd y una producción cinematografica de John Cornell, Jane Scott y Wayne Young ta la productora cinematografica *[[Rimfire Films]]*. De l'elenco d'a cinta en fan parte, entre d'atros, os actors Paul Hogan, Linda Kozlowski, John Meillon, David Gulpilil, Mark Blum, Michael Lombard, Reginald VelJohnson, Terry Gill, Steve Rackman y Gerry Skilton.

*Sue Charlton* ye una periodista estausunoidense filla d'o propietario d'o *[[Newsday]]*, un periodico diario de Nueva York, que se troba en Australia fendo-ie bels reportaches. Cuan li charran de *Michael J. "Crocodilo" Dundee* decide conocer-lo y marcha enta lo suyo lugar de residencia, un lugarón perdiu en o Territorio d'o Norte. *Dundee* li heban dito que heba perdiu una garra en l'ataque d'un crocodilo pero cuan i plega comprueba que no ye asinas. Contracta con él un viache a traviés d'o *[[bush]]* y dimpués li proposa de continar con a serie de reportaches pero ista vegada no pas en Australia so que en Nueva York. Finalment, *Dundee*, que mai no ha marchau d'o norte d'Australia, accepta, trobando-se con un ambient bien diferent a lo que dica l'inte conoixeba.

A cinta s'ambienta en o suyo momento actual (1986) en o Territorio d'o Norte en Australia y en a ciudat de Nueva York en os Estaus Unius y las suyas escenas se filmoron en o Territorio d'o Norte, en McKinlay en Queensland y en Sydney en Nueva Galas d'o Sud, toz en Australia, y en Nueva York y en Newark en Nueva Jersey, istos en os Estaus Unius.

Ye una cinta que ha recibiu cuantos premios y nominacions entre los cuals cal destacar una una nominación a los Premios Oscar en a suya 59<sup>ena</sup> edición (Millor Guión Orichinal), dos nominacions a los Premios BAFTA en a suya 40<sup>ena</sup> edición (Millor Actor y Millor Guión Orichinal) y un Premio Globos d'Oro (Millor Actor de Musical u Comedia) y dos nominacions (Millor Actriz Segundaria y Millor Cinta de Musical u Comedia) en a suya 44<sup>ena</sup> edición.

## Elenco

## Se veiga tamién
* Cine en 1986.
* Cintas de 1986.

## Referencias

## Vinclos externos
*  ''Crocodile Dundee'' en Internet Movie Database.
*  ''Crocodile Dundee'' en TCM Movie Database.
*  ''Crocodile Dundee'' en AllMovie.
*  ''Crocodile Dundee'' en Box Office Mojo.
*  ''Crocodile Dundee'' en FilmAffinity.
*  ''Crocodile Dundee'' en Allociné.
*  ''Crocodile Dundee'' en Rotten Tomatoes.
*  ''Crocodile Dundee'' en Letterboxd.
*  ''Crocodile Dundee'' en Metacritic.
*  ''Crocodile Dundee'' en Netflix.
6 Below: Miracle on the Mountain

***6 Below: Miracle on the Mountain*** (títol orichinal en anglés, en aragonés ***6 baixo cero: miraglo en a montanya***, estrenada en Aragón con o títol en castellano de ***Milagro en la montaña***, en aragonés ***Miraglo en a montanya***) ye una cinta de cine de drama biografico de cine estausunidense de l'anyo 2017 dirichida por Scott Waugh seguntes un guión adaptau por Madison Turner (basau en *Crystal Clear* d'Eric LeMarque y Davin Seay, a on lo primero explica lo suyo caso), con una banda sonora orichinal de Nathan Furst, una dirección de fotografía de Michael Svitak, una producción cinematografica de Scott Waugh, Bradley Pilz, Josh Hartnett, Simon Swart y Tucker Tooley ta las productoras *[[Tooley Productions]]*, *[[Rockpile Studios]]* y *[[Sonar Entertainment]]*. Os actors que conforman l'elenco principal d'a cinta son Josh Hartnett, Mira Sorvino, Sarah Dumont y Jason Cottle.

*6 Below: Miracle on the Mountain* ye una cinta que conta los feitos reals que li escaicioron a Eric LeMarque, un antigo chugador profesional de hockey sobre chelo, qui se perdió en Sierra Nevada. Erick yera practicando snowboard cuan plegó un gran nevadizo y se perdió, sobrevivindo cuantos días feriu mientres que lo buscaban os equipos de salvamento, conseguindo sobrevivir encara que perdió las suyas dos garras producto d'a conchelación.

A cinta s'ambienta en 2004 en California y las suyas escenas se filmoron en Utah.

## Elenco

## Se veiga tamién
* Cine en 2017.
* Cintas de 2017.

## Referencias

## Vinclos externos
*  ''6 Below: Miracle on the Mountain'' en Internet Movie Database.
*  ''6 Below: Miracle on the Mountain'' en Rotten Tomatoes.
*  ''6 Below: Miracle on the Mountain'' en Metacritic.
*  ''6 Below: Miracle on the Mountain'' en Letterboxd.
*  ''6 Below: Miracle on the Mountain'' en FilmAffinity.
*  ''6 Below: Miracle on the Mountain'' en AllMovie.
Northmen: A Viking Saga

***Northmen: A Viking Saga*** (títol orichinal en anglés, en aragonés ***Hombres d'o norte: una saga vikinga***, estrenada en Aragón con o títol en castellano de ***Northmen. Los vikingos***, en aragonés ***Northmen. Os vikingos***) ye una cinta de l'anyo 2014 de cine d'aventuras y acción coproducida por o cine alemán, o cine suizo y lo cine sudafricano, dirichida por Claudio Fäh seguntes un guión orichinal de Matthias Bauer y Bastian Zach, con una dirección de fotografía de Lorenzo Senatore, una banda sonora orichinal de Marcus Trumpp y una producción cinematografica de Ralph S. Dietrich, Karin G. Dietrich, Daniel Höltschi, Frank Kaminski, Ulrich Stiehm, Rolf Wappenschmitt, Marco Del Bianco, Giselher Venzke y Bertha Spieker ta las productoras *[[Elite Film Produktion AG]]*, *[[Jumping Horse Film GmbH]]* y *[[Two Oceans Production PTY Ltd.]]*. Conta con un elenco d'o cual en fan parte, entre d'atros, actors como Tom Hopper, Ryan Kwanten, Ken Duken, Charlie Murphy, Ed Skrein, Anatole Taubman, Leo Gregory, James Norton, Darrell D'Silva, Johan Hegg u Danny Keogh.

*Asbjörn* ye un vikingo que ha fuyiu d'Escandinavia perseguiu por un rei despotico. Diriche un grupo de guerrers, pero en una tronada lo suyo barco naufraga en as costas d'Escocia. Los ataca a un grupo de soldaus que conducen entutada a una muller y, cuan los matan, deciden levar con éls a la muller ta demanar-ne un rescate. Bien luego desvubren que la miller ye la filla d'un rei d'Escocia y que marchaba ta fer a suya voda convenida por su pai. Lo rei ninvía a un grupo de mercenarios ta rescatar a la princesa, pero istos, que conoixen la entema que siente por éls a princesa, deciden matar-la a ella y a los vikingos y asinas eliminar a una enemiga. Os vikingos troban a un monche, que ye qui lis diz qui ye realment a muller y lis promete aduya siempre que no maltracten a la princesa. En capturar a un d'os mercenarios, descubren l'obchectivo real d'a exedición: asasinar a la princesa, y todo lo grupo fuye en busca d'uns barcos amagaus con os que planeyan de plegar en o Danelaw.

A cinta s'ambienta en o sieglo IX en Escocia y las suyas escenas se filmoron en Ciudat d'o Cabo en Sudafrica y en Alemanya.

Se tracta d'una cinta que ha recibiu bella nominación a bel premio, pero no a garra d'os premios mas conoixius u destacaus.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
*  ''Northmen: A Viking Saga'' en Internet Movie Database.
*  ''Northmen: A Viking Saga'' en Rotten Tomatoes.
*  ''Northmen: A Viking Saga'' en TCM Movie Database.
*  ''Northmen: A Viking Saga'' en Rotten Tomatoes.
*  ''Northmen: A Viking Saga'' en Metacritic.
*  ''Northmen: A Viking Saga'' en Letterboxd.
*  ''Northmen: A Viking Saga'' en FilmAffinity.
*  ''Northmen: A Viking Saga'' en Allociné.
Convento d'a Encarnación de Zaragoza

O **convento d'a Encarnación de Zaragoza** ye un convento femenino carmelita que se troba en Zaragoza (Comarca Central, Aragón).

## Historia
O convento d'a Encarnación de Zaragoza obtiene a licencia pa la suya fundación en l'anyo 1614. Un anyo dimpués plegan rechiliosas carmelitas de diferents puestos pa inaugurar-lo chunto a la suya fundadora, Ana Carrillo. L'11 de chulio de 1615 se fa a primera eucaristía en a suya ilesia. Con os biens donaus por a fundadora se construye una casa con patio y huerta y se prencipia a construcción d'a fabrica.

Mientres l'aplicación d'a Desamortización de Mendizabal o convento contina existindo adedicando-se a l'amostranza.

## Vinclos externos
*  En PARES
Ilesia d'a Immaculada Concepción de Zaragoza

A **ilesia d'a Immaculada Concepción de Zaragoza** ye una ilesia situada en a ciudat de Zaragoza (Aragón).

## Vinclos externos
*  Ficha en gcatholic.org
Ilesia museu d'o Sagrau Corazón de Chesús de Zaragoza

:*No entivocar-se con a [[ilesia parroquial d'o Sagrau Corazón de Chesús de Zaragoza]]*.

A **ilesia museu d'o Sagrau Corazón de Chesús de Zaragoza** ye una antiga ilesia situada en a ciudat de Zaragoza (Comarca Central, Aragón), adedicada a lo Sagrau Corazón de Chesús. Actualment ye un museu, lo Museu d'os Faroles y Rosario de Cristal.

## Historia
I habió un primer prochecto de Regino Borobio Ojeda en 1929 pa espaldar l'antiga ilesia de Sant Pero Nolasco y construyir un nuevo templo, asinas como una residencia d'os chesuitas. Manimenos as obras s'habioron d'aturar mientres a Segunda Republica.

En rematar a Guerra Civil se reprenioron as obras en 1938 con un nuevo prochecto d'os chirmans Regino y José Borobio.

En l'actualidat ye seu d'o Museu d'os Faroles y Rosario de Cristal.

## Descripción
A portalada d'o templo ye flanquiada por dos torres de planta cuadrada. Os arcos apunchaus en l'acceso y finestras d'a ilesia constituyen l'elemento mas reiterau, veyendo-se una clara inspiración gotica. O rosetón dencima d'a puerta y os finestrals laterals se decoran con grans vidreras goticas.

En l'interior l'edificio tien planta de salón formada por tres naus de tres trampos. As cubiertas s'han feito a traviés de tracería gotica.

## Vinclos externos
*  En o blog Zaragoza.Arquitectura.SigloXX.
23 Paces to Baker Street

***23 Paces to Baker Street*** (títol orichinal en anglés, en aragonés ***23 pasos dica Baker Street***, estrenada en Aragón con o títol de ***A 23 pasos de Baker Street***) ye una cinta de cine estausunidense de l'anyo 1956 de cine d'intriga policiaca dirichida por Henry Hathaway seguntes un guión adaptau por Nigel Balchin (basau en *[[The Nursemaid Who Disappeared]]*, una novela publicada l'anyo 1938 por Philip MacDonald), con una dirección de fotografía de Milton R. Krasner, una producción cinematografica de Henry Ephron ta la productora cinematografica *[[20th Century Fox]]*, una banda sonora orichinal de Leigh Harline y un elenco que se composa en os suyos papels principals por Van Johnson, Vera Miles, Cecil Parker, Patricia Laffan, Maurice Denham, Isobel Elsom, Estelle Winwood, Liam Redmond, Martin Benson, Natalie Norwick y Terence De Marney, entre d'atros actors.

*Philip Hannon* ye un escritor que ha perdiu a vista y vive en Londres, amargau por no poder goyar d'as magnificas anvistas que poseye lo suyo piso sobre lo río Tamisa. Cuan amenista sentir-se millor, marcha enta un bar frent d'o suyo edificio de viviendas. Bel día en o bar puet escuitar accidentalment una conversación entre un hombre y una muller a on l'hombre parixe presinar a la muller ta que ista en faga una gorda, un crimen. Comunica ixo a un inspector de policía, *Grovening*, qui no li fa ficaz. *Philip* decide d'investigar a ixués, con l'aduya d'o suyo mayordomo y de *Jean*, a suya antiga promesa a qui heba deixau cuan perdió la vista y que contina enamorada d'él.

*23 Paces to Baker Street* s'ambienta en a epoca actual d'a cinta (1956) en a ciudat de Londres en o Reino Uniu y las suyas escenas se filmoron en cuantas localizacions en ixa mesma ciudat.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos

*  ''23 Paces to Baker Street'' en Internet Movie Database.
*  ''23 Paces to Baker Street'' en AllMovie.
*  ''23 Paces to Baker Street'' en TCM Movie Database.
*  ''23 Paces to Baker Street'' en l**[[American Film Institute Catalog]]'' de l**American Film Institute*.
*  [https://letterboxd.com/film/23-paces-to-baker-street/ *23 Paces to Baker Street*] en [[Letterboxd]].
*  [https://www.filmaffinity.com/en/film157865.html *23 Paces to Baker Street*] en [[FilmAffinity]].
*  [https://www.allocine.fr/film/fichefilm_gen_cfilm=172018.html *23 Paces to Baker Street''] en Allociné.
Conferencia Episcopal Espanyola

A **Conferencia Episcopal Espanyola** ye una conferencia episcopal, ye decir, una institución administrativa permanent d'a Ilesia Catolica, que agrupa a los bispes de todas as diocesis d'Espanya, amás d'Andorra, baixo l'autoridat d'o Papa como cabeza d'a Ilesia Catolica.

A Conferencia Episcopal Espanyola s'establió oficialment o 3 d'octubre de 1966 mientres o mandato d'o Papa Pavlo VI, estando lo suyo primer president o cardenal Fernando Quiroga Palacios, qui alavez yera arcebispe de Santiago de Compostela. O suyo actual president ye, dende o 5 de marzo de 2024, Luis Argüello García, arcebispe de Valladolit.

## Composición d'a Conferencia Episcopal Espanyola
Seguntes os suyos estatutos )articlo 2) en son miembros: os arcebispes y bispes diocesanos, l'arcebispe castrense, os arcebispes y bispes coadchuntors y auxiliars, os administradors apostolicos y los administradors diocesanos, y los arcebispes y bispes emeritos (en iste zaguer caso, si tienen cargo pastoral tienen voz y voto y si no el tienen, nomás que voz).

Os cargos s'eslíen cada concaracter trienal sin poder-ne estar mas de tres periodos en o cargo, fueras d'o cargo de secretario cheneral, que s'eslíe por quinquenios.

### Composición actual
#### Comisión executiva

#### Comisión permanent

#### Presidents d'as Comisions y Subcomisions Episcopals

### Antigos presidents, vicepresidents y secretarios chenerals
#### Presidents d'a Conferencia Episcopal Espanyola

#### Vicepresidents d'a Conferencia Episcopal Espanyola

#### Secretarios chenerals d'a Conferencia Episcopal Espanyola

## Divisions administrativas

	


## Referencias

## Vinclos externos
*  Pachina web oficial d'a *Conferencia Episcopal Espanyola*.
Mortal Thoughts

***Mortal Thoughts*** (títol orichinal en anglés, en aragonés ***Pensamientos mortals***, estrenada en Aragón con o suyo títol traduciu enta lo castellano como ***Pensamientos mortales***) ye una cinta de cine d'intriga y cine negro de cine estausunidense de l'anyo 1991 dirichida por Alan Rudolph seguntes un guión orichinal de William Reilly y Claude Kerven, con una banda sonora orichinal de Mark Isham, una dirección de fotografía d'Elliot Davis, una producción cinematografica de John Fiedler, Mark Tarlov y Demi Moore ta las productoras *[[New Vision Pictures]]*, *[[Polar Entertainment Corporation]]* y *[[Rufglen Films]]* y un elenco d'actors formau por Demi Moore, Glenne Headly, Bruce Willis, Harvey Keitel, John Pankow y Frank Vincent, entre d'atros.

*James Urbansky* ye casau con *Joyce Urbansky*, a qui gosa maltractar y con qui la relación ye bien mala. A cinta se centra en a suya amiga, *Cynthia Kellogg*, qui la heba aduyau a encubrir o crimen y qui, a traviés de "flashback" rememora los escaicimientos dende lo mesmo momento d'a voda d'os Urbansky cuan la interroga lo *detective John Woods*. Poquet a poquet se conta cómo *Joyce* prencipia a sospeitar d'o mariu de *Cynthia*, a qui ista ha explicau somerament o crimen, y cómo tien a intención d'asasinar-lo. Taniientres, as explicacions que da *Cynthia* mientres o suyo interrogatorio distan bella cosa mas que una mica d'a realidat d'os feitos.

A cinta s'ambienta en Bayonne en Nueva Jersey en a suya epoca actual (1991) y las suyas escenas se filmoron en ixa mesma ciudat y en atras localidaz de Nueva Jersey, Massachusetts y Nueva York, incluyindo-ie en iste zaguer caso la ciudat de Nueva York.

Ye una cinta que ha recibiu bels premios y nominacions, pero que garra d'istos fa parte d'os prencipals u mas conoixius premios cinematograficos.

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''Mortal Thoughts'' en Internet Movie Database.
*  ''Mortal Thoughts'' en Box Office Mojo.
*  ''Mortal Thoughts'' en Rotten Tomatoes.
*  ''Mortal Thoughts'' en FilmAffinity.
*  ''Mortal Thoughts'' en Allociné.
*  ''Mortal Thoughts'' en Letterboxd.
*  ''Mortal Thoughts'' en AllMovie.
*  ''Mortal Thoughts'' en TCM Movie Database.
*  ''Mortal Thoughts'' en l**[[American Film Institute Catalog]]'' de l**American Film Institute''.
Provincia eclesiastica

Una **provincia eclesiastica** ye una división administrativa propia de bellas ilesias cristianas y d'a cual fa parte un arcebispau y bels bispaus. A l'archidiocesi se la clama *archidiocesi metropolitana* u *seu metropolitana*, estando l'arcebispe lo *metropolitano* d'a provincia; d'atra man, a los bispaus se los conoix tamién como *seus sufraganias*. Tanimientres en a Comunión anglicana s'esliye a lo metropoltano entre toz os bispes d'a provincia en cuentas d'estar-lo automaticament l'arcebispe.
Conferencia episcopal

Una **conferencia episcopal** ye una institución d'a Ilesia Catolica que con caracter permanent aplega a los bispes de bel estau (que gosa estar o caso mas frecuent), bel territorio u bel conchunto d'estaus con l'obchectivo de treballar en común en temas pastorals. Se tracta d'institucions reguladas por o Dreito Canonico

Os bispes y arcebispes d'Aragón, organizaus en as provincias eclesiasticas de Zaragoza (diocesis de Balbastro-Monzón, Tarazona, Teruel y Albarracín y Uesca) y Pamplona y Tudela (diocesi de Chaca), partecipan en a Conferencia Episcopal Espanyola.

## Conferencias episcopals catolicas
### Africa
As conferencias episcopals existents en toda Africa s'agrupan en o Simposio de Conferencias Episcopals d'Africa y Madagascar, pero amás s'agrupan en bellas conferencias rechionals (encara que bel una d'as conferencias no fa parte de garra conferencia rechional).

#### Asociación de Conferencias Episcopals de l'Africa Central
As siguients conferencias episcopals fan parte de l'Asociación de Conferencias Episcopals de l'Africa Central:

#### Asociación de Conferencias Episcopals d'a Rechión d'Africa Central
As siguients conferencias episcopals fan parte de l'Asociación de Conferencias Episcopals d'a Rechión d'Africa Central:

#### Asociación de Conferencias Episcopals Miembros d'Africa de l'Este
As siguients conferencias episcopals fan parte de l'Asociación de Conferencias Episcopals Miembros d'Africa de l'Este:

#### Reunion Interrechional d'os Bispes d'o Sud d'Africa
As siguients conferencias episcopals fan parte d'a Reunion Interrechional d'os Bispes d'o Sud d'Africa:

#### Conferencia Episcopal Rechional d'Africa de l'Ueste
As siguients conferencias episcopals fan parte d'a Conferencia Episcopal Rechional d'Africa de l'Ueste:

#### Atras Conferencias Episcopals
As siguients conferencias episcopals no fan parte de garra conferencia rechional, nomás que d'o Simposio de Conferencias Episcopals d'Africa y Madagascar:

### America
#### Conferencias episcopals d'o Consello Episcopal Latinoamericano
As conferencias episcopals d'America Central y America d'o Sud, amás d'a Conferencia de l'Episcopau Mexicano en America d'o Norte, fan parte d'o Consello Episcopal Latinoamericano:

#### Atras conferencias episcopals en America

### Asia
A Conferencia de Bispes d'a Ilesia Catolica en China no ye actualment reconoixida como conferencia episcopal por a Santa Seu. D'atra man, d'antes mas existió la Conferencia de Bispes Catolicos de Cazaquistán, disuelta en abril de 2022 en adhibir-se a la Conferencia de Bispes Catolicos d'Asia Central.

#### Orient Proximo
##### Conferencia de bispes de rito latino

##### Conferencias interrituals

#### Asia excepto Orient Proximo

### Europa
A ista relación de conferencias episcopals existents en Europa cal adhibir la desapareixida Conferencia episcopal de Yugoslavia, que desapareixió en l'anyo 1993. D'atra man, todas istas conferencias episcopals s'agrupan en o Consello de Conferencias Episcopals d'Europa.

### Oceania
Todas as conferencias episcopals d'Oceanía s'agrupan en o Consello de Conferencias Episcopals d'Oceanía.

## Notas y referencias
Geronimo (cinta de 1962)

:*Iste articlo ye sobre un western estausunidense de l'anyo 1962: ta atros usos, se veiga *'Geronimo** y **Geronimo (cinta)***.

***Geronimo*** (títol orichinal, estrenada en [[Aragón]] con o títol en [[Idioma castellano|castellano]] de ***Gerónimo**'') ye una [[cinta]] de [[cine estausunidense]] de [[cine de western]] de l'anyo [[1962]] dirichida por [[Arnold Laven]] seguntes un [[guión orichinal]] d'[[Arnold Laven]] y [[Pat Fielder]], con una [[banda sonora orichinal]] de [[Hugo Friedhofer]], una [[dirección de fotografía]] d'[[Alex Phillips]], una [[producción cinematografica]] d'[[Arnold Laven]], [[Arthur Gardner]] y [[Jules V. Levy]] ta la [[productora cinematografica]] ''[[Levy-Gardner-Laven]]'' y un [[elenco]] formau, entre d'atros, por os [[actor]]s [[Chuck Connors]], [[Kamala Devi]], [[Pat Conway]], [[Armando Silvestre]], [[Adam West]], [[Lawrence Dobkin]], [[Ross Martin]], [[Denver Pyle]], [[Eduardo Noriega]], [[John Anderson]], [[Enid Jaynes]], [[Mario Navarro]], [[Nancy Rodman]], [[Amanda Ames]] y [[Claudio Brook]].

''Geronimo'' conta la vida de [[Geronimo]], un chefe guerrero d'os [[apaches]] bendoke y las suyas luitas contra l'[[exercito estausunidense]] aliau con [[Cochise]], lo chefe d'os apaches [[chiricauas]], y tamién as luitas contra l'[[exercito mexicano]].

A cinta s'ambienta en os [[anyos 1880]] mientres as [[Guerras apaches]] en [[Arizona]] en os [[Estaus Unius]] y en [[Sonora]] en [[Mexico]] y las suyas escenas se filmoron en os estaus mexicanos de [[Chihuahua]], [[Estau de Durango|Durango]], [[Sonora]] y [[Estau de Zacatecas|Zacatecas]] y en os [[Estudios Churubusco]] en [[Ciudat de Mexico]].

== Elenco ==


== Se veiga tamién ==
* [[Cine en 1962]].
* [[Cintas de 1962]].

== Referencias ==


== Vinclos externos ==
*  [https://www.imdb.com/title/tt0056016/ ''Geronimo''] en [[Internet Movie Database]].
*  [https://www.allmovie.com/movie/v19530 ''Geronimo''] en [[AllMovie]].
*  [https://www.tcm.com/tcmdb/title/17559/enwp ''Geronimo''] en [[TCM Movie Database]].
*  [https://www.filmaffinity.com/en/film536655.html ''Geronimo''] en [[FilmAffinity]].
*  [https://www.allocine.fr/film/fichefilm_gen_cfilm=59437.html ''Geronimo''] en [[Allociné]].
*  [https://www.rottentomatoes.com/m/1041049-geronimo ''Geronimo''] en [[Rotten Tomatoes]].
*  [https://letterboxd.com/film/geronimo/ ''Geronimo''] en [[Letterboxd]].
*  [https://catalog.afi.com/Catalog/moviedetails/19815 ''Geronimo''] en l**American Film Institute Catalog* de l*'American Film Institute''.
Ride Beyond Vengeance

***Ride Beyond Vengeance*** (títol orichinal en anglés, en aragonés ***Cavalga dillá d'a venganza***, estrenada en Aragón con o títol en castellano de ***Noche de violencia***, en aragonés ***Nueit de violencia***) ye una cinta de cine de western de l'anyo 1966 de cine estausunidense dirichida por Bernard McEveety seguntes un guión adaptau por Andrew J. Fenady )basau en *The Night of the Tiger*, una novela publicada en 1956 por Al Dewlen), con una banda sonora orichinal de Richard Markowitz, una dirección de fotografía de Lester Shorr, una producción cinematografica d'Andrew J. Fenady ta la productora cinematografica *[[Mark Goodson-Bill Todman Productions]]* y un elenco d'o cual en fan parte, entre d'atros, os actors Chuck Connors, Michael Rennie, Kathryn Hays, Joan Blondell, Gloria Grahame, Gary Merrill, Bill Bixby, Claude Akins, Paul Fix, Marissa Mathes, Harry Harvey, William Bryant y Jamie Farr.

Un funcionario que ye elaborando lo censo de población plega en o lugar de Cold Iron en Texas y en rematar o treballo comenta en un bar que muitos d'os habitants d'o lugar levan dos nombres poco comuns, "Jonas" y "Reprisal" (represalia, en anglés). Alavez li explican o motivo, que tien o suyo orichen muitos anyos atrás, cuan *Jonas Trapp* tornaba en a suya casa dimpués de muitos anyos d'ausencia y lo maltractoron, espulloron y roboron bels habitants d'o lugar que erroniament l'acusaban d'estar un ladrón de ganau. deixando-lo por muerto, lo reculle y lo cura un granchero, pero *Jonas* no deseya so que vengar-se y marcha de nuevo enta Cold Iron.

A cinta s'ambienta en Texas en dos momentos diferents: en a epoca actual d'a cinta (1966) y en a epoca d'os feitos que se contan, que ye en bel momento indeterminau de finals d'o sieglo XIX. As suyas escenas se filmoron en o Parque Nacional Acadia (Maine) y bellas localidaz en Maine, California y Utah, amás d'en Yuma en Arizona y en os *[[Culver Studios]]* en Culver City en Calfornia.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Ride Beyond Vengeance'' en Internet Movie Database.
*  ''Ride Beyond Vengeance'' en TCM Movie Database.
*  ''Ride Beyond Vengeance'' en AllMovie.
*  ''Ride Beyond Vengeance'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/ride_beyond_vengeance *Ride Beyond Vengeance*] en [[Rotten Tomatoes]].
*  [https://letterboxd.com/film/ride-beyond-vengeance/ *Ride Beyond Vengeance*] en [[Letterboxd]].
*  [https://www.filmaffinity.com/en/film284091.html *Ride Beyond Vengeance''] en FilmAffinity.
Ilesia de Nuestra Sinyora de l'Almudena de Zaragoza

A **ilesia de Nuestra Sinyora de l'Almudena de Zaragoza** ye una ilesia que se troba en Zaragoza (Comarca Central, Aragón).

## Historia
A parroquia se funda en l'anyo 1964 y dende alavez ye chestionada por os Operarios Diocesanos. A ilesia actual s'inauguró en 2007

## Descripción
Y un edificio moderno con forma de barca. En o presbiterio i hai una cruz romanica y una talla de Nuestra Sinyora de l'Almudena. O retablo ye formau por un mosaico de veires de colors.

## Referecias

## Vinclos externos

*  Web oficial
*  Ficha en gcatholic.org
Ilesia de Nuestra Sinyora de Lorda de Zaragoza

A **ilesia de Nuestra Sinyora de Lorda de Zaragoza** ye una ilesia que se troba en Zaragoza (Comarca Central, Aragón), en o barrio de Val de Fierro.

## Historia
A ilesia, obra d'os arquitectos Santiago Lagunas y José Romero, s'ubre a o publico en 1955.

## Vinclos externos
*  En campaners.com
*  Iglesia del barrio de Valdefierro, Zaragoza. Planta.
*  Ficha en gcatholic.org
Provincia eclesiastica de Zaragoza

A **provincia eclesiastica de Zaragoza** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Zaragoza, y cuatre diocesis sufraganias, as diocesis de Balbastro-Monzón, Tarazona, Teruel y Albarracín y Uesca.

A provincia eclesiastica de Zaragoza muga a lo norte con Francia y con a diocesi de Chaca perteneixent a la provincia eclesiastica de Pamplona y Tudela; a l'este con as diocesis d'Urchel y Leida en a provincia eclesiastica de Tarragona y con a diocesi de diocesi de Segorb-Castellón en a provincia eclesiastica de Valencia; a lo sud con as diocesis de Cuenca y Sigüenza-Guadalachara en a provincia eclesiastica de Toledo; y a l'ueste con a diocesi d'Osma-Soria en a provincia eclesiastica de Burgos y con l'archidiocesi de Pamplona y Tudela en a provincia eclesiastica de Pamplona y Tudela.

## Historia
Restaurada en 1118 con a reconquiesta d'a ciudat de Zaragoza por o rei Alifonso I d'Aragón, a diocesi de Zaragoza se convertió en archidiocesi o 18 de chulio de 1318 con o bispe y dimpués arcebispe Pero López de Luna, qui consiguió que lo Papa Chuan XXII deseparase la diocesi de l'archidiocesi de Tarragpna a la que dica l'inte perteneixeba y la puyase en a categoría d'archidiocesi. En ixe momento pasoron a pender de l'archidiocesi as diocesis de Uesca, Tarazona, Segorb-Albarracín, Pamplona y Calagorra.

Cuan en 1574 se creyó l'archidiocesi de Burgos (que dica ixe momento no yera so que una diocesi) y la provincia eclesiastica de Zaragoza perdió las diocesis de Calagorra y Pamplona, que s'adhibioron a Burgos. D'atra man, en 1571 se creyoron as diocesis de Chaca y Monzón y en 1577 la diocesi de Teruel, a la vegada que la diocesi de Segorb-Albarracín se deseparaba en dos: a Segorb que pasó a pender d'a provincia eclesiastica de Valencia y la diocesi d'Albarracín (que tiempos dimpués s'adhibió a la de Teruel).

En o sieglo XIX se restauró l'archidiocesi de Pamplona y d'a suya provincia eclesiastica (provincia eclesiastica de Pamplona) pasoron a pender as diocesis de Tudela y Chaca.

Un cambio important s'escaició en os anyos 1990, cuan cuantas parroquias d'a diocesi de Leida se deseparoron d'ista, adhibindo-se a la diocesi de Balbastro-Monzón.

## Seus d'a provincia eclesiastica de Zaragoza
As seus d'a provincia eclesiastica de Zaragoza son as siguients:

## Se veiga tamién
* Lista de bispes y arcebispes de Zaragoza.
* Lista de bispes d'Albarracín.
* Lista de bispes de Balbastro-Monzón.
* Lista de bispes de Chaca.
* Lista de bispes de Tarazona.
* Lista de bispes de Teruel.
* Lista de bispes de Teruel y Albarracín.
* Lista de bispes de Uesca.

## Vinclos externos